projecte-aina/catalan_government_crawling huggingface dataset:
El Instituto de Fomento de la Región de Murcia ha obert una convocatòria per a projectes que aportin solucions en quatre àmbits de la salut que són d'especial interès per a aquest centre.
La convocatòria és finançada pel projecte europeu InDemand.
Els quatre reptes respecte els quals es pot sol·licitar l'ajut són:
Poden ser-ne beneficiaries totes les pimes de països de la UE.
La subvenció cobreix fins al 60% del cost total fins al 30.000 €.
Es seleccionarà una empresa per cada repte.
L'EIT (Institut Europeu d'Innovació i Tecnologia) és una institució independent de la Unió Europea que vol impulsar la innovació i la emprenedoria a Europa.
Així mateix, contribueix fortament amb els objectius del programa de recerca Horizon 2020.
L'EIT Food és un consorci paneuropeu que busca la innovació en el sector alimentari.
MassChallenge és una xarxa global d'acceleradors (zero-equity) de startups.
Actuant conjuntament (EIT Food i MassChallenge), aquest accelerador multilocal donarà suport a 40 startups durant un programa de 4 mesos.
Les empreses seleccionades rebran:
L'objectiu principal d'aquesta actuació és la contractació de doctors, d'acreditada trajectòria investigadora en centres de l'àmbit del Sistema Nacional de Salud (en endavant SNS), amb la finalitat d'augmentar el nombre personal investigador en ciències i tecnologies de la salut a temps complet en les institucions del SNS, per incrementar el potencial de coneixement transferible cap a la pràctica clínica i promoure la carrera professional dels investigadors en biomedicina i ciències de la salut en els centres de l'àmbit del SNS.
Aquests ajuts a la contractació poden ser susceptibles de ser cofinançats pel Fons Social Europeu.
A causa de la seva pròxima desaparició, la institució convocant decideix que cal donar, l'oportunitat de participar en aquesta nova convocatòria d'ajuts, a un major grup personal investigador que tinguin en vigor un contracte Miguel Servet Tipus I, de la convocatòria Acción Estratégica de Salud 2013 o anteriors i en actiu.
Tanmateix, segons l'explicat anteriorment, es podran presentar, les següents institucions:
Altres centres públics de I+D, diferents dels Organismes Públics d'Investigació (OPI), segons l'article 47 de la Llei 14/2011, d'1 de juny [1], vinculats o dependents de l'Administració General de l'Estat o de la resta de les Administracions públiques i els seus organismes, qualsevol que sigui la seva forma jurídica.
Els contractes no podran tenir una durada superior a tres anys.
Els ajuts a la contractació poden anar dels 45.000 euros o 40.500 euros bruts anuals distribuïts en 14 pagues.
L' Instituto de Salud Carlos III finançarà el 100% la corresponent retribució el primer any, el 75% el segon i el 50% el tercer, cofinançant, el centre contractant, el percentatge restant, fins a assolir el 100% de la quota empresarial a la Seguretat Social, la resta de despeses de contractació aniran a càrrec del centre durant tota la vigència del contracte subvencionat.
Els candidats s'incorporaran al Contracte Miguel Servet tipus II amb data l'endemà al d'acabament del seu Contracte Miguel Servet vigent.
[1] Són Organismes Públics d'Investigació (OPI) els creats per a l'execució directa d'activitats d'investigació científica i tècnica, d'activitats de prestació de serveis tecnològics, i d'aquelles altres activitats de caràcter complementari, necessàries per a l'adequat progrés científic i tecnològic de la societat, que els siguin atribuïdes per aquesta llei o per les seves normes de creació i funcionament.
A més, l'Instituto de Salud Carlos III realitzarà activitats de finançament de la investigació científica i tècnica.
Aquesta licitació té per objectiu el desenvolupament d'eines que permetin estandarditzar i analitzar dades sobre la situació actual i les tendències recents en el funcionament de les àrees urbanes i altres regions funcionals europees.
Més concretament, la licitació hauria d'aportar l'actualització de l'ESPON OLAP (Online Analytical Processing) i una eina web comunicativa que n'integrés les funcionalitats.
L'ESPON OLAP proveeix informació del desenvolupament socioeconòmic en les àrees urbanes funcionals i ajuda als decisors polítics a millorar-ne la governança.
L'objectiu general de la licitació és augmentar l'acceptació pública sobre el desenvolupament de projectes d'infraestructura energètica transeuropea (PCI).
Aquesta acceptació permetria accelerar la implementació d'estructures clau de gas i electricitat que són necessàries per completar el mercat intern d'energia de la UE.
La Comissió Europea necessita identificar les regions clau en les que l'acceptació dels projectes d'infraestructura per part de l'opinió pública és més problemàtica.
En aquestes regions la Comissió vol recolzar l'execució dels projectes mitjançant una campanya de comunicació adaptada, amb un enfocament regional, que ajudi a generar confiança.
La campanya s'adreçaria obertament als problemes de desenvolupament de la xarxa elèctrica.
També oferiria aclariments sobre els beneficis i les preocupacions locals durant el procés de desenvolupament de la infraestructura energètica.
La secretaria permanent de la iniciativa Accions Urbanes Innovadores (UIA) ha publicat la quarta convocatòria per a projectes pilot que donin solucions innovadores a reptes urbans.
La iniciativa UIA està cofinançada pel programa FEDER amb un 80%.
Els projectes han de ser: innovadors, participatius, transferibles, de qualitat i mesurable.
Les dues primeres temàtiques mai s'havien sol·licitat en les convocatòries anteriors.
Aquest any, com a novetat, la seguretat urbana s'inclourà com nou tema per a l'UIA.
Per a poder optar a aquest finançament solament podran fer-ho les ciutats de més de 50.000 habitants o aglomeracions urbanes organitzades que constitueixin una associació / agrupació d'autoritats urbanes, en el cas de Catalunya: l'Àrea Metropolitana de Barcelona (AMB) i les mancomunitats.
Cada projecte podrà percebre fins a 5 milions d'euros.
A dia d'avui tres ciutats catalanes tenen projectes innovadors finançats per l'UIA: Barcelona (amb dos projectes), Viladecans i Mataró.
És una iniciativa integrada a l'Erasmus+.
Ofereix una plataforma pel personal de les escoles on comunicar-se, col·laborar, desenvolupar projectes i sentir-se part de la comunitat d'aprenentatge més emocionant a Europa.
La campanya de primavera d'eTwinning arrenca amb un joc online per descobrir els misteris del patrimoni cultural europeu, amb l'objectiu de promoure'l d'una manera divertida.
El test online està dissenyat per alumnes de totes les edats, agrupats en dos categories diferents: 6-12 i 12-18 anys.
Els professors guanyadors de cada categoria guanyaran premis per les seves classes.
Els professors i estudiants disposaran de 8 setmanes per resoldre 6 puzzles diferents per desvetllar els misteris del patrimoni cultural europeu.
Sunny Side of the Doc reuneix productors, distribuïdors i realitzadors de documentals d'arreu del món (a cada edició participen més de 2.000 professionals de 60 països diferents).
Té com a objectiu abordar els desafiaments més urgents que enfronten les indústries creatives i culturals en el panorama dels mitjans actuals, explorar noves interaccions, noves oportunitats i nous entorns.
Compta amb el suport d'Europa Creativa Media.
La propera edició es celebrarà del 25 al 28 de juny de 2018 a La Rochelle (França).
S'hi poden presentar pel·lícules i projectes lineals (o no), clàssics o híbrids, adreçats a la televisió o, de vegades, fins i tot, al cinema.
El requisit que sí que s'ha de complir sense excepció és presentar els projectes en format digital.
Una selecció de 36 projectes en desenvolupament o en producció es presentarà davant 350 decision makers internacionals i els participants tindran l'oportunitat de conèixer socis potencials com commissioning editors, compradors, productors i distribuïdors.
La inscripció de projectes es troba oberta a tots els autors, productors, directors, creadors digitals, dissenyadors de jocs interactius amb l'ambició d'unir-se al mercat internacional de contingut documental.
Des del programa estan buscant projectes que combinin qualitat, originalitat i innovació relacionada amb els següents aspectes:
L'edició d'enguany es centrarà en la Cultura en Moviment.
La innovació tecnològica i la revolució digital han canviat la manera en què pensem i parlem sobre el contingut real.
«La Cultura en Moviment» reflecteix i expressa el desig de l'audiència d'accedir de manera significativa a les arts i la cultura, a través d'un contingut d'alt valor afegit.
El pròxim curs 2018-2019 s'oferiran 28 màsters que les universitats catalanes realitzen en col·laboració, com a mínim, de dues universitats estrangeres.
El 80% dels Erasmus Mundus s'imparteixen íntegrament en anglès, mentre la resta incorporen un percentatge, com a mínim del 50%, en una tercera llengua.
Hi ha casos on aquest tipus de màster oficial incorpora fins a tres idiomes que, a banda de l'anglès, són el francès i l'italià.
Les universitats catalanes ofereixen prop de 150 màsters interuniversitaris, dels quals gairebé el 30% es realitzen en col·laboració d'alguna universitat estrangera.
Així mateix, hi ha una oferta important i creixent de màsters oficials impartits totalment en anglès, que superen els 120.
Actualment, la major part dels màsters tenen tres llengües de docència: català, castellà i anglès, ja sigui perquè existeixen grups d'estudiants en cadascuna de les tres llengües o perquè es combina la impartició d'assignatures en diferents idiomes.
Erasmus+, un dels programes emblemàtics i de més èxit a la UE, afegeix un versió en línia a les seves accions de mobilitat.
La finalitat és connectar a més estudiants i joves de països europeus i dels països veïns del sud de la UE.
La Comissió Europea ha posat en marxa aquesta iniciativa per fomentar el diàleg intercultural i millorar les competències de, com a mínim, 25.000 joves a través d'instruments d'aprenentatge digital al llarg dels propers dos anys.
El projecte abasta els 33 països d'Erasmus+ i els països de la riba sud de la Mediterrània: Algèria, Egipte, Israel, Jordània, Líban, Líbia, Marroc, Palestina, Síria i Tunísia.
La versió en línia d'Erasmus+ serà un complement del programa de mobilitat física tradicional i podrà ampliar-se en el futur a altres regions del món.
Connectarà a joves, animadors juvenils, estudiants i acadèmics de països europeus i dels països veïns del sud a través de debats amb un moderador, grups de projectes transnacionals, cursos en línia oberts i formació en el camp de la defensa dels interessos col·lectius.
El departament d'Ensenyament va participar, del 8 i 11 de març, al Salon de l'Agriculture de Tarbes a França.
A part d'Ensenyament i professorat dels instituts Caparrella de Lleida, Carles Vallbona de Granollers, Escola del Treball de Lleida i Institut de Vic; l'associació Segrià sec i l'empresa de cervesa lleidatana Seelen Artesana.
Gràcies a la participació al saló, el departament, ha pogut donar a conèixer el projecte, i a la vegada, establir contactes amb les empreses del sector agrari.
El projecte TransferINN, del programa Interreg POCTEFA (2014-2020), té l'objectiu de fomentar la relació entre els centres de Formació Professional (FP) i les empreses del sector agroalimentari i del turisme alimentari.
Així mateix, pretén generar un ecosistema d'innovació per a empreses i emprenedors basat en la transferència de coneixement.
El departament d'Ensenyament, com a líder del projecte PyireneFP del programa POCTEFA, va organitzar, el passat 15 de març, una trobada de institucions educatives la Formació Professional de Catalunya i França del sector de cuina i la restauració.
En total hi van participar 10 escoles catalanes i 7 de franceses a les instal·lacions de l'Escola d'Hoteleria i Turisme de Barcelona.
Durant la jornada s'ha pogut debatre el currículum professional català i francès de cuina i gastronomia i els procediments de reconeixement mutu de competències professionals i títols.
L'objectiu del projecte PyireneFP és promoure la mobilitat i l'intercanvi transfronterer entre els centres de formació professional francesos, bascos, navarresos, aragonesos, occitans, neoaquitans i catalans.
L'Agència Nacional per la Renovació Urbana licita la provisió del servei d'allotjament, manteniment i desenvolupament dels llocs web i la gestió del seu correu electrònic del programa URBACT III.
Hi hauria la possibilitat de proveir també serveis de formació i de consultoria.
Com l'Agència Nacional per la Renovació Urbana està ubicada a la ciutat de París, el procediment es regirà pel Codi francès de contractes públics.
S'estableix que serà de preu mixt: una part amb ordre de compra sense llindar mínim o màxim i una altra amb tarifa plana.
La durada del contracte serà d'un any, amb la possibilitat de pròrroga tres vegades.
Tots els Estats Membres tenen la obligació legal de preservar les dades i la documentació en els arxius nacionals durant un cert període de temps.
No obstant, l'aplicació de legislació europea requereix cada vegada més que certa documentació estigui disponible de forma transfronterera.
L'objectiu d'aquesta convocatòria és contribuir al desenvolupament i desplegament d'un recurs electrònic obert d'arxivament que a la llarga meni a un ecosistema europeu d'arxius accessibles de forma transfronterera i trans-sectorial.
Els sol·licitants haurien de presentar propostes de formació i avaluació de serveis per a complementar i millorar les actuals especificacions tècniques i software compatible, guies de bones pràctiques per a propietaris de dades i estàndards per facilitar la implementació.
A més a més caldria que per tal d'eixamplar la base d'usuaris de solucions eArchiving, es proposessin activitats col·laboratives que:
Els projectes hauran d'incloure un mínim de 3 entitats de com a mínim 3 Estats membres diferents.
La sol·licitud ha de ser presentada per un o més Estats membres, organitzacions internacionals o bé consorcis d'entitats públiques i/o privades establertes en els Estats membres.
El projecte tindrà una durada de 12 mesos.
Aquest concurs està organitzat per un projecte LIFE (INFONATUR 2000).
L'objecte d'aquest concurs és la promoció turística dels municipis integrats en territoris Natura 2000 d'Espanya a través de la fotografia.
Poden participar tots els ajuntaments o persones majors d'edat, excepte els treballadors del projecte i les seves famílies.
Per participar envieu dues fotografies a l'adreça de correu: [EMAIL]
- El motiu principal de la foto no pot ser una persona o grup de persones ( a menys que sigui realitzant activitats culturals de la zona, i amb el consentiment de les persones retratades)
- Les fotos no poden ser ofensives, de marcat caràcter polític o discriminatòries
- Les imatges no es poden retocar en excés.
- El format ha de ser jpg o tiff, i mida mínim 1 mega i màxim 8 megues.
- Cada imatge ha de comptar amb l'explicació del lloc Natura 2000 on s'ha pres, el nom del lloc i municipi, breu descripció i dades de contacte del participant
De totes les fotografies rebudes, l'organització seleccionarà 20 finalistes.
Aquestes seran penjades a la web del projecte (www, infonatur.es) per votació popular, que es realitzarà entre el 16 i el 25 de març.
També es podrà votar per Twitter ( ).
En cas d'empat, dirimirà el jurat.
Hi haurà 1 guanyador i 2 accèssits.
Els 20 finalistes rebran 2 exemplars del llibre (Xarxa Natura 2000, una oportunitat per a tots).
El 2n i 3r premi consisteix en l'edició d'un contingut informatiu sobre el municipi i l'espai Natura 2000, orientat a la seva promoció turística.
El primer premi consisteix en un reportatge sobre l'espai triat en el què es destacaran els seus valors naturals i turístics i que serà promocionat.
En el marc del Programa de treball de protecció civil de la UE s'obre aquesta licitació que té com a objectiu general proporcionar suport al servei de gestió d'emergències de la DG ECHO (Protecció Civil i Operacions d'Ajuda Humanitària).
En aquest context, el contractista haurà de proporcionar:
Tenint en compte el suport que ha de donar i les tasques a realitzar, s'estima que es poden sol·licitar com a màxim 25 persones.
El lloc d'assignació és Brussel·les.
El contractista, i en el seu cas, els subcontractistes hauran de complir amb les lleis i normatives laborals belgues aplicables.
L'objectiu general d'aquesta convocatòria és la provisió de serveis d'assessorament en matèria de propietat intel·lectual a les empreses europees establertes en certs països o regions.
Es pretén que això n'incentivi la seva internacionalització ajudant-les a saber com protegir i fer complir els seus drets en matèria de propietat intel·lectual.
La licitació es divideix en tres lots:
La Unió Europea disposa d'un programa de finançament específic per lluitar contra la falsificació de l'euro, Pericles 2020.
L'objectiu específic d'aquest programa és protegir els bitllets i les monedes en euros contra la falsificació i el frau.
Això es fa completant les mesures adoptades pels Estats membres tot ajudant-los a desenvolupar entre ells, juntament amb la Comissió Europea, una cooperació estreta i regular, l'intercanvi de bones pràctiques i activitats de formació.
Els projectes presentats pels Estats membres poden incloure la participació de països tercers, quan això és important per a la protecció de l'euro.
Per a 2018, Pericles contempla finançar les accions següents:
S'hi poden presentar a) organismes dedicats a la detecció i la lluita contra les falsificacions, especialment les forces policials; b) duanes; c) serveis d'intel·ligència; d) institucions financeres; e) agents judicials, advocats especialitzats i membres del poder judicial en aquest àmbit; f) qualsevol altre grup d'especialistes implicats, com a cambres de comerç i indústria o estructures comparables capaços de proporcionar accés a pimes, minoristes i empreses de transvasament en efectiu.
Es preveuen dues convocatòries per enguany.
Pressupost: 350.000 € per convocatòria (700.000 € en total) | Dates límit: 20/04/2018 i 17/09/2018.
La Intel·ligència Artificial (IA) està transformant l'economia i la societat.
Preveient el gran impacte que ha de tenir i la diversitat d'actors que hi estaran interessats, la Comissió Europea vol impulsar la Aliança Europea de la IA.
Es tractaria d'un conjunt de grups d'interès que englobaria empreses, acadèmics, polítics, organitzacions de consumidors, sindicats i representants de la societat civil.
Prèviament, però, es vol incentivar la creació d'un grup d'experts en IA que serveixi de grup coordinador de tots aquests actors.
EGNOS és el servei europeu de superposició de navegació geostacionària que
s'utilitza per millorar el rendiment dels sistemes mundials de navegació per satèl·lit (GNSSs), com GPS i Galileo.
L'activitat del contracte estendrà i consolidarà la definició d'un concepte de servei de temporització fiable tant per EGNOS com per Galileo.
Es demana la realització d'una anàlisi en profunditat de funcions addicionals, com per exemple integritat, pel servei de temporització tant per EGNOS com per Galileo.
Aquestes funcions, i noves que es poden proposar, s'han de poder provar.
El resultat del projecte presentarà un concepte de servei de temporització estès i consolidat per EGNOS i per Galileo.
A més, una tasca específica serà analitzar l'ús actual del GNSS en la generació i distribució de l'hora legal a tota Europa.
El projecte analitzarà llavors la introducció del GNSS europeu en aquelles zones.
L'Agrupació europea de cooperació territorial (AECT) convida a les següents entitats beneficiàries, a manifestar el seu interès per a la realització d'un estudi sobre el seu territori:
Aquesta convocatòria, activa des del 2007, s'encarrega de finançar estudis comparatius per desenvolupar recomanacions sobre gestió pública basades en l'evidència.
El programa dona suport reunint a responsables polítics que comparteixen els mateixos tipus de reptes i busquen una perspectiva europea.
Aplicant metodologies i coneixements científics, el programa proporciona estudis analítics orientats a la presa de decisions territorials.
Per a realitzar l'anàlisi, ESPON pot seleccionar i finançar completament els experts per dur a terme el treball analític per proporcionar estudis territorials basats en proves adaptades a les vostres necessitats.
Les solucions d'assistència ofertades són:
Actualment, ESPON està treballant amb més de 80 organitzacions públiques d'arreu d'Europa per oferir suport a la prova a mida mitjançant anàlisi dirigit.
La manifestació d ha de complir els següents requisits:
Les propostes seleccionades es duran a terme en estreta col·laboració entre experts acadèmics, grups d'interès i l'AECT ESPON.
A través d'aquesta convocatòria les empreses catalanes poden tenir la oportunitat de participar en projectes de cooperació internacionals de R+D en l'àmbit del Manufacturing amb finançament d'ACCIÓ en forma de subvenció.
Nous materials per l'àmbit de la fabricació (Aliatges, lubricants, recobriments, fibres tèxtils, composites, aïllants,...)
Tecnologies de fabricació d'adaptació: els processos per eliminar, unir, afegir, conformar, consolidar, muntatge,....
Tecnologies mediambientals i energètiques
Tecnologies de la informació i la comunicació per a la fabricació incloent robòtica industrialTecnologies d'enginyeria basades en el coneixement (enginyeria assistida per ordinador i disseny, fabricació automatitzada, gestió de vida útil del producte, etc)
Altres tecnologies / productes relacionats amb l'àmbit de la fabricació
En el marc del European Public Sector Accounting Standards i per motius de transparència i coordinació en matèria fiscal, la UE impulsa una convergència dels Estats a una comptabilitat més harmonitzada.
Els sistemes comptables dels diferents Estats membres són encara molt divergents i alguns encara es basen en el criteri de caixa.
No obstant, el sistema de meritació és el sistema més àmpliament acceptat per ser el que ofereix una imatge més completa i fidedigna dels estats comptables.
L'objectiu d'aquesta convocatòria és ajudar els Estats membres a implementar una comptabilitat harmonitzada que permeti una comparabilitat entre la comptabilitat dels diferents sectors públics.
Les activitats finançables són:
Poden fer propostes les entitats sense ànim de lucre i les entitats públiques de qualsevol dels Estats membres que tinguin responsabilitats en la comptabilitat pública de l'Estat, sigui a nivell estatal, regional o local.
Per tal de poder fer la sol·licitud els candidats s'han d'inscriure prèviament en el Registre del beneficiari.
El projecte tindrà una durada de 18 mesos.